[Foto’s] Uitgespoelde wrakstuk waarskynlik nié deel van MH370Die wrakstuk wat by Nakhon Si Thammarat uitgespoel het (Januarie 2016) Foto: @penserkant, Twitter ŉ Groot metaalwrakstuk wat in die suide van Thailand uitgespoel het word ondersoek, maar owerhede in Maleisië het teen gerugte gewaarsku dat dit deel kan wees van ŉ vliegtuig wat twee jaar gelede verdwyn het. Liow Tiong Lai, minister van vervoer in Maleisië, het Sondag gesê hy het die land se burgerlike lugvaartowerheid aangesê om met Thailand in verbinding te tree oor die wrakstuk. Alle kommunikasie is in Maart 2014 met Malaysia Airlines se Vlug MH370 verbreek nadat die vliegtuig ŉ skerp draai gemaak het. Die vliegtuig was onderweg na Beijing. Owerhede vermoed die vliegtuig het in die Indiese Oseaan neergestort. Slegs een wrakstuk van die vliegtuig, ŉ gedeelte van ŉ vlerk, het verlede jaar in Julie by Reunion-eiland uitgespoel. Lees alle vorige berigte oor Vlug MH370 op Maroela Media.